ट्रंप की धमकी- ईरान ने बदले की कार्रवाई की तो मिलेगा करारा जवाब, इराक पर लगेंगे कड़े आर्थिक प्रतिबंध
वॉशिंगटन। अमेरिकी राष्ट्रपति डोनाल्ड ट्रंप ने ईरान को धमकी देते हुए कहा है कि यदि ईरान सैन्य कमांडर कासिम सुलेमानी की हत्या का बदला लेता है तो उस पर कड़ी प्रतिक्रिया झेलनी होगी। वहीं, सहयोगी इराक को चेतावनी दी है कि यदि उसके बेस से अमेरिकी सैनिकों को जबरन निकालता है, तो उस पर कड़े आर्थिक प्रतिबंध लगाए जाएंगे। अमेरिका ने यह धमकी ऐसे समय में दी है, जब ईरान ने कहा कि वह अंतरराष्ट्रीय स्तर पर परमाणु समझौते के अनुपालन को कम कर रहा है।
इसके साथ ही ईरान ने कहा है कि वह यूरेनियम का संवर्धन करने के लिए इस्तेमाल किए जाने वाले सेंट्रीफ्यूज की संख्या की सीमा को खत्म कर रहा है। ईरान ने कहा है कि वह जितनी मर्जी होगी, उतने यूरोनियम का संवर्धन करेगा। ईरान की यह घोषणा परमाणु समझौते के लिए ताजा झटका है, जो यह सुनिश्चित करने के लिए था कि ईरान ने अपने परमाणु उद्योग की आड़ में परमाणु हथियार विकसित नहीं कर रहा है।
US President Donald Trump threatens "very big" sanctions on Iraq if US troops forced to leave: AFP news agency
— ANI (@ANI) January 6, 2020
बताते चलें कि शुक्रवार को अमेरिका ने ईरान के शीर्ष जनरल कासिम सुलेमानी को बगदाद एयरपोर्ट के पास ड्रोन हमले में मार गिराया था। इसके बाद से ही दोनों देशों में तनाव चरम पर पहुंच गया है। ईरान ने अपने शीर्ष कमांडर की मौत का बदला लेने की कसम खाई है। इसके साथ ही मध्य-पूर्व में संकट गहरा गया है और ईरान-अमेरिका युद्ध के मुहाने पर पहुंच गए हैं। इस घटना के बाद सोशल मीडिया पर वर्ल्ड वॉर थ्री (तृतीय विश्व युद्ध) ट्रेंड करने लगा है।
ट्रंप ने अमेरिकी ड्रोन को ईरान की सरकार के सबसे प्रभावशाली लोगों में से एक कासिम सुलेमानी पर मिसाइल दागने का आदेश दिया था। ईरानी जनरल की हत्या के बाद रविवार को ईरान के दूसरे शहर मशहद की सड़कों पर सुलेमानी के अंतिम संस्कार में शामिल शोकाकुल लोगों ने 'डेथ टू अमेरिका' के नारे लगाए।
हालांकि, रविवार को ही ट्रंप ने ईरान को चेतावनी दे दी थी कि यदि उसने प्रतिशोध की कार्रवाई की, तो उसे इसका बड़ा खामियाजा भुगतना होगा। अमेरिकी ने ईरान के 52 ठिकानों को टारगेट कर रखा है, जिसमें ईरान के सांस्कृतिक महत्व के क्षेत्र भी शामिल हैं। उन जगहों पर भायानक बमबारी होगी। हालांकि, आलोचकों का कहना है कि अंतरराष्ट्रीय कानून के तहत सांस्कृतिक स्थानों को निशाना बनाना युद्ध अपराध होगा।
Posted By: Shashank Shekhar Bajpai
hin_Deva hin_Deva hin_Deva eng_Latn twi_Latn hin_Deva hin_Deva hin_Deva eng_Latn